Вучылася Алена на бюджэтнай аснове, пэўны час праходзіла спецыялізацыю па лячэнні птушак. Аднак ніколькі на засмуцілася, што ў КСУП “Камаровічы” іх няма. Адразу згадзілася на пасаду памочніка галоўнага ветурача. У сакавіку сёлета дзяўчыне параілі перайсці на новы малочнатаварны комплекс. Яна была не супраць. Працаваць тут падабаецца, з абавязкамі спраўляецца своечасова і на цяжкасці не скардзіцца. На заробак таксама, бо дырэктар гаспадаркі Мікалай Азёмша зацікаўлены ў замацаванні маладых кадраў.